**ຫົວບົດ**

**ຄວາມຮູ້ພື້ນຖານວຽກງານກໍ່ສ້າງຮາກຖານການເມືອງພັດທະນາຊົນນະບົດ ຮອບດ້ານຂອງກໍາລັງ ປກສ.**

**1. ຄວາມໝາຍ, ຄວາມສໍາຄັນຂອງວຽກງານກໍ່ສ້າງຮາກຖານ**

1. ຮາກຖານແມ່ນຫຍັງ

ວຽກງານກໍ່ສ້າງຮາກຖານ, ເນື້ອແທ້ກໍ່ແມ່ນການປັບປຸງບູລະນະ ແລະ ກໍ່ສ້າງການຈັດຕັ້ງການ ເມືອງ ແລະ ອຳນາດການປົກຄອງປະຊາທິປະໄຕ ປະຊາຊົນຢູ່ຂັ້ນຮາກຖານໃຫ່ເຕີບໃຫ່ຍເຂັ້ມແຂງ ຮອບດ້ານ ຕິດພັນກັບການຂະຫຍາຍ ແລະຈັດຕັ້ງປະຕິບັດແນວທາງນະໂຍບາຍຂອງພັກ, ລະບຽບ ກົດໝາຍຂອງລັດ ແລະທິດທາງແຜນການພັດທະນາເສດຖະກິດ-ສັງຄົມໃນແຕ່ລະໄລ່ຍະຂອງການ ປະຕິບວັດ.

- ຮາກຖານ ແມ່ນບ່ອນຈັດຕັ້ງຜັນຂະຫຍາຍແນວທາງຂອງພັກ, ລະບຽບກົດໝາຍຂອງລັດ ແລະ ທິດທາງ-ແຜນການພັດທະນາເສດຖະກິດ-ສັງຄົມ, ວຽກງານປ້ອງກັນຊາດ-ປ້ອງກັນຄວາມສະຫງົບ ໃນແຕ່ລະໄລ່ຍະໃຫ້ປະກົດການເປັນຈິງ.

- ຮາກຖານ ແມ່ນບ່ອນທົດສອບ, ຝຶກຝົນຫຼໍ່ຫຼອມສ້າງພັກ, ສ້າງພະນັກງານສືບທອດ, ສ້າງທັດ ສະນະແນວຄິດຫຼັກໝັ້ນຊົນຊັ້ນ, ຄຸນສົມບັດສິນທຳປະຕິວັດ.

- ຮາກຖານ ແມ່ນບ່ອນດໍາລົງຊີວິດຂອງປະຊາຊົນທຸກຄົນ.

**2. ຄວາມສໍາຄັນຂອງວຽກງານກໍ່ສ້າງຮາກຖານການເມືອງ.**

ເຊີ່ງແມ່ນຍຸດທະສາດຂອງພັກເຮົາໄດ້ກຳນົດເອົາສອງຍຸດທະສາດຄື: ປົກປັກຮັກສາ ແລະ ສ້າງ ສາພັດທະນາປະເທດຊາດ ຂອງພັກເຮົາຕິດພັນກັນຕັດແຍກອອກຈາກກັນບໍ່ໄດ້ຍາມໃດກໍ່ດໍາເນີນ ໄປຄຽງຄູ່ກັບສອງ: ວຽກລະອຽດຄື:

**-ວຽກໜື່ງ:**

+ ວຽກງານຮາກຖານການເມືອງ: ແມ່ນວຽກງານໂຄສະນາສຶກສາອົບຮົມການເມືອງໃຫ້ປະຊາຊົນ ມີຄວາມຮູ້ ແລະ ຄວາມຕື່ນຕົວທາງດ້ານການເມືອງ, ຮູ້ເສີມຂະຫຍາຍສິດເປັນເຈົ້າຕົນເອງ, ເຜີ້ງຕົນ ເອງ ແລະ ສ້າງຄວາມເຂັ້ມແຂງດ້ວຍຕົນເອງ.

+ ການກໍ່ສ້າງຮາກຖານການເມືອງ: ແມ່ນການປັບປຸງບູລະນະການຈັດຕັ້ງຕ່າງໆ ໃນລະບົບການ ເມືອງ ລະບອບປະຊາທິປະໄຕ ປະຊາຊົນ ຢູ່ຮາກຖານເຊັນ: ອົງການຈັດຕັ້ງພັກ ອໍານາດການປົກ ຄອງບ້ານ, ແນວຮົມ, ຊາວໜຸ່ມ, ແມ່ຍິງໃຫ້ໜັກແໜ້ນເຂັ້ມແຂງ, ແມ່ນການສະກັດກັ້ນ ແລະ ທັບ ມ້າງກົນອຸບາຍເລ່ລ່ຽມຫັນປ່ຽນໂດຍສັນຕິຂອງສັດຕູທີ່ຫວັງມ້າງເພທຳລາຍ ແລະໂຄສະນາລະບອບ ໃໝ່ພວກເຮົາ, ແມ່ນການບຳລຸງ ແລະ ກໍ່ສ້າງກໍາລັງປະຕິວັດຢູ່ຮາກຖານ ໂດຍຜ່ານຂະບວນການ ຕ່າງໆ ແຕ່ຮາກຖານຂື້ນມາ.

**-ວຽກທີ່ສອງ:**

+ ວຽກງານພັດທະນາຊົນນະບົດ: ແມ່ນການສ້າງສາພັດທະນາເສດຖະກິດ, ສັງຄົມ, ວັດທະນາ ທຳຢູ່ຊົນນະບົດ ເພື່ອແກ້ໄຂຄວາມທຸກຢາກ, ເຮັດໃຫ້ປະຊາຊົນພໍກິນພໍໃຊ້ ແລະ ຮັ່ງມີຂື້ນເລື້ອຍໆ.

+ ການພັດທະນາຊົນນະບົດ: ແມ່ນການຂະຫຍາຍເສີມກໍາລັງແຮງສັງລວມຂອງປະຊາຊົນໃນຂົງ ເຂດຊົນນະບົດ ເປັນຕົ້ນແມ່ນກໍາລັງແຮງ, ສະຕິປັນຍາ, ທືນຮອນເຂົ້າໃນການຂຸດຄົ້ນ, ນໍາໃຊ້ທ່າ ແຮງດ້ານທຳມະຊາດ ແລະ ສັງຄົມທີ່ມີຢູ່ໃນທ້ອງຖີ່ນນັ້ນ.

+ ສ້າງພື້ນຖານໂຄງລ່າງເສດຖະກິດ, ວັດທະນາທຳຢູ່ຊົນນະບົດເຊັນ: ຫົນທາງຊົນລະປະທານ, ອ່າງເກັບນໍ້າ, ນໍ້າບາດານ, ໂຮງຮຽນ, ໂຮງໝໍນ້ອຍ, ສຸກສາລາ, ສະໂມສອນ, ຫໍສະໝຸດ, ຂະບວນ ການອະນາໄມກັນພະຍາດ, ຂະບວນລົບລ້າງຄວາມບໍ່ຮູ້ໜັງສື, ຂະບວນການຕ້ານຢາເສບຕິດ ແລະ ປ້ອງກັນຄວາມສະຫງົບ.

**3. ວຽກງານກໍ່ສ້າງຮາກຖານການເມືອງພັດທະນາຊົນນະບົດຮອບດ້ານຕ້ອງຮັບປະ ກັນໃຫ້ໄດ້ 04 ຄາດໝາຍລະອຽດຄື:**

ເຮັດໃຫ້ປະຊາຊົນບັນດາເຜົ່າໃນຊົນນະບົດ, ບ່ອນຫ່າງໄກຊອກຫຼີກ, ມີຄວາມຮັບຮູ້ກ່ຽວກັບ ແນວທາງນະໂຍບາຍຂອງພັກ, ລະບຽບກົດໝາຍຂອງລັດ ເຮັດໃຫ້ປະຊາຊົນມີຄວາມຕື່ນຕົວແນວ ຄິດ, ເສີມຂະຫຍາຍສິດເປັນເຈົ້າຕົນເອງ, ມີຄວາມສາມັກຄີຮັກແພງຊ່ວຍເຫຼືອກັນ ແລະ ພ້ອມພຽງ ຮຽງໜ້າກັນສ້າງສາພັດທະນາບ້ານ ເມືອງ ເຮັດໃຫ້ຄອບຄົວຫຼຸດອອກຈາກຄວາມທຸກຍາກ.

ເຮັດໃຫ້ການຜະລິດ ແລະ ການບໍລິການຢູ່ຊົນນະບົດເປັນຕົ້ນການຜະລິດທຳມະຊາດເຄີ່ງທຳມະ ຊາດກາຍເປັນການຜະລິດເປັນສີນຄ້າເພື່ອສ້າງລາຍໄດ້ໃຫ້ຄອບຄົວ ແລະ ຍົກລະດັບຊີວິດການເປັນ ຢູ່ຂອງປະຊາຊົນບັນດາເຜົ່ານັບມື້ດີຂື້ນເລື້ອຍໆ.

-ກໍ່ສ້າງ ແລະ ປັບປຸງລະບົບການເມືອງຢູ່ຮາກຖານໃຫ້ມີຄວາມໜັກແໜ້ນເຂັ້ມແຂງສາມາດເປັນ ແບບຢ່າງໃນການນໍາພາທຸກຂະບວນການໃຫ້ມີການຟົດຟື້ນ ເພື່ອເຮັດໃຫ້ແນວທາງນະໂຍບາຍຂອງ ພັກ, ກົດໝາຍຂອງລັດ ເຂົ້າສູ່ຊີວິດຕົວຈີງຂອງປະຊາຊົນທຸກຄົນ.

**4. ຜ່ານພຶດຕິກຳ ແລະ ບົດຮຽນຕົວຈີງໃນຫຼາຍທົດສະຕະວັດແຫ່ງການນໍາພາຂອງ ພັກ**

ໃນພາລະກິດຕໍ່ສູ້ປົດປ່ອຍຊາດ ການປະຕິບັດ 2 ໜ້າທີ່ຍຸດທະສາດປົກປັກຮັກສາ ແລະ ສ້າງສາ ພັດທະນາປະເທດຊາດ, ພັກຖືເອົາວຽກງານກໍ່ສ້າງຮາກຖານການເມືອງເປັນບັນຫາພື້ນຖານໃນການ ທົດສອບ ແລະ ຈັດຕັ້ງປະຕິບັດແນວທາງ, ແຜນນະໂຍບາຍຂອງພັກ ໃນແຕ່ລະໄລ່ຍະ ທັງເປັນປັດ ໃຈໄຊຊະນະກໍ່ຄືການຄົງຕົວ ແລະຂະຫຍາຍຕົວຂອງລະບອບປະຊທີປະໄຕ ປະຊາຊົນໃນປະເທດ ເຮົາ ອັນໄດ້ກາຍເປັນວຽກງານແຖວໜ້າ ແລະເປັນໜ້າທີ່ຍຸດທະສາດຍາວນານຂອງພັກ: ເຊີ່ງໄດສະ ແດງອອກໃນມະຕິກອງປະຊຸມໃຫຍ່ຂອງພັກແຕ່ລະຄັ້ງ, ແຕ່ລະສະໄໝໄດ້ກຳນົດເອົາວຽກງານກໍ່ ສ້າງຮາກຖານເປັນວຽກງານສະເພາະໜ້າ ແລະ ຍາວນານ, ໃນນັ້ນໄດ້ມີມະຕິ 51/ກມສພ, ມະຕິ 11/ກມສພ, ຄໍາສັ່ງແນະນໍາ ເລກທີ 09/ກມສພ ແລະ ສະບັບອື່ນໆ. ກຳນົດສະເພາະ ວຽກງານກໍ່ ສ້າງຮາກຖານໃນແຕ່ລະໄລ່ຍະ. ໃນກອງປະຊຸມໃຫຍ່ຄັ້ງທີ VIII ຂອງພັກໄດ້ຢັ້ງຢືນຕື່ມວ່າ: ໃຫ້ສືບ ຕໍ່ລົງກໍ່ສ້າງຮາກຖານການເມືອງ ຕິດພັນກັບການພັດທະນະຊົນນະບົດຮອບດ້ານ ແລະ ຄໍາສັ່ງແນະ ນໍາ ເລກທີ 03/ກມສພ, ລົງວັນທີ 30 ພຶດສະພາ ປີ 2011 ວ່າດ້ວຍການສ້າງບ້ານເປັນຫົວໜ່ວຍ ພັດທະນາ, ສ້າງບ້ານໃຫຍ່ກາຍເປັນຕົວເມືອງນ້ອຍຊົນນະບົດ ເຊີ່ງເປັນໜຶ່ງໃນບັນດາແຜນຍຸດທະ ສາດຂອງພັກ ແຕ່ນີ້ ຮອດ ປີ2020, ເຮັດໃຫ້ປະເທດຊາດຫຼຸດອອກຈາກຄວາມທຸກຍາກ ແລະຫຼຸດ ອອກຈາກປະເທດຊາດພັດທະນາ ປະເທດຊາດກ້າວຂຶ້ນຕາມຈຸດໝາຍສັງຄົມນິຍົມເທື່ອລະກ້າວ.

II. ທີ່ຕັ້ງ-ພາລະບົດບາດ ແລະ ໜ້າທີ່ຂອງພະນັກງານລົງກໍ່ສ້າງຮາກຖານ ການເມືອງ.

1. ທີ່ຕັ້ງພະນັກງານລົງກໍ່ສ້າງຮາກຖານ

ພະນັກງານລົງກໍ່ສ້າງຮາກຖານ ແມ່ນພະນັກງານທີ່ໄດ້ຄັດເລືອກມາຈາກເຫຼົ່າລົບວິຊາສະເພາະ ຂອງກົມກອງຕ່າງໆ ນັບແຕ່ສູນກາງລົງຮອດທ້ອງຖິ່ນ ມາຈັດຕັ້ງເປັນພະນັກງານກໍ່ສ້າງຮາກຖານ ເພື່ອລົງປະຕິບັດໜ້າທີ່ ຕິດພັນກັບພໍ່ແມ່ປະຊາຊົນບັນດາເຜົ່າທີ່ມີລະບົບການຈັດຕັ້ງຄົບຊຸດເພື່ອປະຕິບັດໜ້າທີ່ເປັນໄລ່ຍະ ເປັນຂະບວນການ ແລະ ມີການກຳນົດຈຸດສຸມ.

1. ພາລະບົດບາດຂອງພະນັກງານລົງກໍ່ສ້າງຮາກຖານ

ພະນັກງານລົງກໍ່ສ້າງຮາກຖານ ແມ່ນພະນັກງານຫຼັກແຫຼ່ງຂອງພັກໃນການນໍາເອົາແນວທາງນະ ໂຍບາຍຂອງພັກກົດໝາຍຂອງລັດ ໄປເຜີຍແຜສຶກສາອົບຮົມໃຫ້ພໍ່ແມ່ປະຊາຊົນບັນດາເຜົ່າເຊື່ອມ ຊືມກຳແໜ້ນ ແລະ ຈັດຕັ້ງປະຕິບັດໃຫ້ປະກົດຜົນເປັນຈິງ. ດັ່ງນັ້ນພະນັກງານລົງກໍ່ສ້າງຮາກຖານ ຈິ່ງໄດ້ປະຕິບັດຕາມພາລະບົດບາດຄື:

-ຕ້ອງເປັນພະນັກງານນໍາພາ, ຕ້ອງກຳແໜ້ນແນວທາງນະໂຍບາຍຂອງພັກ-ລະບຽບກົດໝາຍ ຂອງລັດ ເພື່ອນໍາໄປສືກສາອົບຮົມໃຫ້ປະຊາຊົນເຊື່ອມຊືມ, ກຳແໜ້ນ, ມີຄວາມຕື່ນຕົວໃນການ ຈັດຕັ້ງປະຕິບັດໃຫ້ມີປະສິດທີ່ຜົນສູງຂື້ນ.

- ເປັນເສນາທິການ, ຈັດຕັ້ງປະຕິບັດແນວທາງລະບຽບກົດໝາຍຂອງລັດ, ມະຕິຄໍາສັ່ງຂອງຂັ້ນ ເທີງ ຮູ້ນໍາໃຊ້ກຳລັງແຮງຂອງພໍ່ແມ່ປະຊາຊົນບັນດາເຜົ່າຢູ່ພື້ນຖານຕ້ອງໄດ້ໃກ້ຊິດຕິດແທດ, ຕິດ ຕາມກວດກາ, ກຳແໜ້ນຊອກຮູ້ທຸກວິທີການແກ້ໄຂໃຫ້ຖືກຕ້ອງສອດຄ່ອງກັບຄວາມເປັນຈິງ ສ່ອງ ແສງລາຍງານໃຫ້ຂັ້ນເທີງເພື່ອມີຄໍາເຫັນ, ທິດຊີ້ນໍາຢ່າງຖືກຕ້ອງ.

- ເປັນພະນັກງານເຮັດໜ້າທີ່ຕົວຈິງທັງສືກສາອົບຮົມທິດສະດີ ຫຼັກການ, ການຈັດຕັ້ງປະຕິບັດ ການກວດກາ ແລະ ຖອດຖອນບົດຮຽນຈາກພື້ນຖານວຽກງານຕົວຈິງ.

- ຕ້ອງເປັນເຈົ້າການຊ່ວຍໃຫ້ທ້ອງຖີ່ນເປັນເຈົ້າຕົນເອງ ພະນັກງານພວກເຮົາຕ້ອງມີຄວາມດຸໝັ່ນ ຊອກຮູ້ຮໍ່າຮຽນນໍາຂະບວນການວຽກງານຕົວຈິງ ແລະ ບົດຮຽນຕົວຈິງນໍາມາຖອດຖອນບົດຮຽນ ໃຫ້ແທດເໝາະກັບສະພາບຕົວຈິງ

**2. ໜ້າທີ່ຂອງພະນັກງານກໍ່ສ້າງຮາກຖານ.**

- ມີໜ້າທີ່ປະຕິບັດແນວທາງນະໂຍບາຍຂອງພັກ-ລະບຽບກົດໝາຍຂອງລັດ, ມະຕິຄໍາສັ່ງຂອງ ພັກ. ທິດທາງແຜນການປ້ອງກັນຊາດ-ປ້ອງກັນຄວາມສະຫງົບ ແລະ ອົງການຈັດຕັ້ງທ້ອງຖີ່ນຢ່າງ ຖືກຕ້ອງ ມີໜ້າທີ່ປຸກລະດົມໃຫ້ປະຊາຊົນມີຄວາມຕື່ນຕົວ, ມີນໍ້າໃຈຮັກຊາດ, ຮັກບ້ານເກີດເມືອງ ນອນເປັນເຈົ້າການປົກປັກຮັກສາທ້ອງຖິ່ນ.

- ປຸກລະດົມໃຫ້ປະຊາຊົນຊັ້ນຕ່າງໆ ເປັນເຈົ້າການປ້ອງກັນຊາດ-ປ້ອງກັນຄວາມສະຫງົບຢູ່ໃນ ທ້ອງຖິ່ນ, ມີໜ້າທີ່ຄຸ້ມຄອງສໍາມະໂນຄົວ, ຕິດຕາມຄົນເຂົ້າ-ອອກ, ຄົນເພີ້ມ, ຄົນຫຼຸດ. ປຸກລະດົມ ໃຫ້ຊາວໜຸ່ມມີຄວາມສາມັກຄີກັນ ພ້ອມກັນປະຕິບັດພັນທະຂອງຕົນຕໍ່ປະເທດຊາດ.

- ສົມທົບກັບພາກສ່ວນທີ່ກ່ຽວຂ້ອງ ແລະ ປະຊາຊົນຫາທາງແກ້ໄຂຊີວິດການເປັນຢູ່, ຮູ້ນຳໃຊ້ ທ່າແຮງຄວາມສາມາດຂອງທ້ອງຖິ່ນ ເພື່ອຂະຫຍາຍເສດຖະກິດ, ວັດທະນາທຳສັງຄົມຊຸກຍູ້ປະຊາ ຊົນເພີ້ມພູນຜະລິດຜົນ, ປຸກຝັງ, ລ້ຽງສັດ, ສົ່ງເສີມຫັດຖະກຳ ແລະ ອື່ນໆ.

+ ປັບປຸງໂຮງຮຽນ, ໂຮງໝໍ ເບີ່ງແຍງພໍ່ແມ່ປະຊາຊົນ....

- ໜ່ວຍພັກ, ສະມາຊິກພັກ, ອຳນາດການປົກຄອງອົງການຈັດຕັ້ງມາຫາຊົນ, ຮູ້ເຄື່ອນໄຫວຕາມ ພາລະບົດບາດ, ສິດໜ້າທີ່ແບບແຜນວິທີເຮັດວຽກຂອງຕົນ, ເພື່ອເຮັດໃຫ້ປະຊາຊົນໄວ້ເນື້ອເຊື່ອໃຈ

- ຕັ້ງໜ້າເຝິກຝົນຫຼໍ່ຫຼອມຕົນເອງເຂົ້າໃນວຽກງານຕົວຈິງທັງຮຽນ ທັງເຮັດວຽກຕົວຈິງ ແລະຖອດ ຖອນບົດຮຽນເຂົ້າຮ່ວມສໍາຫຼວດກວດກາກໍ່ສ້າງຊ່ວຍ້ຫຼືອເຊີ່ງກັນ ແລະ ກັນເພື່ອຍົກສູງຄວາມຮັບ ຜິດຊອບທີ່ອົງການຈັດຄັ້ງຂັ້ນເທີງໄດ້ມອບໝາຍໃຫ້.

**III ຄາດໝາຍ-ເນື້ອໃນຂອງການລົງກໍ່ສ້າງຮາກຖານ.**

ໂດຍປະຕິບັດບັນດາເນື້ອໃນຈິດໃຈຂອງຄໍາສັ່ງແນະນໍາ ເລກທີ 09/ກມສພ, ລົງວັນທີ 8 ມີຖຸ ນາ ປີ 2004 ຂອງກົມການເມືອງສູນກາງພັກກ່ຽວກັບການສ້າງບ້ານ ແລະ ກຸ່ມບ້ານພັດທະນາເຊີ່ງ ລວມມີ 04 ຄາດໝາຍ, 04 ເນື້ອໃນຄື:

**ກ. ຄາດໝາຍ:**

-ທາງດ້ານການເມືອງເປັນກົກ.

-ທາງດ້ານເສດຖະກິດ-ສັງຄົມເປັນໃຈກາງ.

-ທາງດ້ານວຽກງານປ້ອງກັນຊາດ-ປ້ອງກັນຄວາມສະຫງົບເປັນພື້ນຖານ

-ທາງດ້ານການເມືອງເປັນອັນຕັດສີນ.

**ຂ. ເນື້ອໃນແຕ່ລະດ້ານ:**

**1. ດ້ານການເມືອງ:**

ບົນພື້ນຖານແນວທາງ, ນະໂຍບາຍ ແລະ ນະໂຍບາຍຂອງພັກ, ລະບຽບກົດໝາຍຂອງລັດ, ຜັນ ຂະຫຍາຍຢ່າງມີຫົວຄິດປະດິດສ້າງ ລົງສູ່ຮາກຖານປະຊາຊົນບັນດາເຜົ່າ ແລະ ຊັ້ນຄົນຕ່າງໆ ຢ່າງ ກ້ວາງຂວາງ ຕິດພັນກັບປູກຈິດສໍານຶກ ແລະ ສະຕິເປັນເຈົ້າຕົນເອງ, ຍົກສູງນໍ້າໃຈຮັກຊາດ, ຮັກລະບອບໃໝ່, ຕື່ນຕົວເຄົາລົບ ແລະ ປະຕິບັດແນວທາງ, ແຜນການຂະຫຍາຍຂອງພັກ ແລະ ລັດຖະ ທຳມະນູນ, ກົດໝາຍຂອງລັດຢ່າງເຂັມງວດ, ທັງສ້າງເງື່ອນໄຂໃຫ້ປະຊາຊົນປະຕິບັດສິດ ແລະ ພັນທະຂອງຕົນຕໍ່ປະເທດຊາດຢ່າງເຕັມສ່ວນ.

ສ້າງລະບົບການຈັດຕັ້ງການເມືອງປະຕິບັດໃຫ້ເຕີບໃຫຍ່ເຂັ້ມແຂງຢ່າງແທ້ຈິງ ເປັນຕົ້ນສ້າງຖັນ ແຖວຄະນະພັກຮາກຖານ ແລະ ສະມາຊິກພັກໃຫ້ເຂັ້ມແຂງ, ຮັບປະກັນທາງດ້ານຄຸນລັກສະນະ ປະຕິວັດ, ລັກສະນະຮັກຊາດ ແລະ ລັກສະນະມາຫາຊົນຢ່າງແທ້ຈິງສາມາດເປັນແກນນໍາເຮັດສ ຳ ເລັດທຸກໜ້າທີ່ການເມືອງ ຢູ່ຮາກຖານບ້ານ, ກຸ່ມບ້ານຂອງຕົນ, ປັບປຸງບູລະນະ ແລະ ສ້າງບັນດາອົງ ການຈັດຕັ້ງມາຫາຊົນເຊົນ: ແນວຮົມ, ຊາວໜຸ່ມ, ແມ່ຍິງ ໃຫ້ເຕີບໃຫຍ່ເຂັ້ມແຂງຢ່າງເປັນລະບົບ ແໜ້ນໜາສາມາດເຮັດລ້ອນໜ້າທີ່ການເມືອງຂອງຕົນ ຕາມພັກ-ລັດ ແລະ ການຈັດຕັ້ງມອບໝາຍ ໃຫ້.

ປັບປຸງບູລະນະ ແລະສ້າງອໍານາດການປົກຄອງຢູ່ຂັ້ນຮາກຖານບ້ານ, ກຸ່ມບ້ານໃຫ້ເຂັ້ມແຂງເປັນ ລະບົບຄົບຊຸດຮັບປະກັນທາງດ້ານຄຸນລັກສະນະຕ່າງໆ ຂອງພັກ, ໃນນັ້ນໃຫ້ຖືເອົາດ້ານການເມືອງ ບວກກັບລະລັບຄວາມຮູ້ ຄວາມສາມາດ ແລະ ອິດທິພົນຕໍ່ມາຫາຊົນ ແລະ ປະຊາຊົນເປັນປັດໃຈ ທີ່ສໍາຄັນ, ແນ່ໃສເຮັດໜ້າທີ່ໃນການຄຸ້ມຄອງລັດ, ຄຸ້ມຄອງສັງຄົມໃຫ້ມີປະສິດທີຜົນ.

**2. ທາງດ້ານການປ້ອງກັນຊາດ-ປ້ອງກັນຄວາມສະຫງົບ.**

ຈັດຕັ້ງປ້ອງກັນແນວທາງປ້ອງກັນຊາດ-ປ້ອງກັນຄວາມສະຫງົບທົ່ວປວງຊົນຮອບດ້ານຂອງພັກ ຢ່າງກ້ວາງຂວາງ ລົງສູ່ຮາກຖານປະຊາຊົນບັນດາເຜົ່າ ແລະ ຊັ້ນຄົນຕ່າງໆ ເຮັດໃຫ້ວຽກງານປ້ອງກັນ ຊາດ-ປ້ອງກັນຄວາມສະຫງົບ ກາຍເປັນທົ່ວພັກ, ທົ່ວກອງທັບ ແລະ ທົ່ວປວງຊົນທັງຊາດເທື່ອລະ ກ້າວ, ແນ່ໃສ່ຍົກລະລັບຄວາມຮູ້ ແລະ ຄວາມສາມາດ ສະຕິຕື່ນຕົວປະຕິບັດສິດ ແລະພັນທະຂອງ ຕົນຕໍ່ວຽກງານດັ່ງກ່າວຢ່າງມີຄວາມຮັບຜິດຊອບ ແລະເປັນຂະບວນການກ້ວາງຂວາງກ່ວາເກົ່າ.

-ປັບປຸງບູລະນະ ແລະ ສ້າງກໍາລັງປ້ອງກັນຊາດ-ປ້ອງກັນຄວາມສະຫງົບຢູ່ຮາກຖານ (ປກສບ້ານ ບ້ານ-ກອງຫຼອນບ້ານ) ໃຫ້ເຂັ້ມແຂງທາງດ້ານການຈັດຕັ້ງ, ລະບຽບວິໄນ ມີຄວາມຮູ້ຄວາມສາມາດ ມາດທາງດານວິຊາສະເພາະໃນລະດັບອັນແນ່ນອນ ສາມາດເປັນຫຼັກແຫຼ່ງໃນການນໍາພາປະຊາຊົນ ເຮັດວຽກປ້ອງກັນຊາດ-ປ້ອງກັນຄວາມສະຫງົບ ຢູ່ຮາກຖານບ້ານ ກຸ່ມບ້າຮັບປະກັນຄວາມສະຫງົບ ປອດໄພ ແລະ ຄວາມເປັນລະບຽບຮຽບຮ້ອຍຂອງສັງຄົມຢູ່ໃນຂົງເຂດ ໂດຍສະເພາະກຳສະພາບ ການເຄື່ອນໄຫວ, ການຂື້ນທະບຽນ ແລະຄຸ້ມຄອງສຳມະໂນຄົວໄປພ້ອມການແກ້ໄຂສະພາບຄວາມ ບໍ່ສະຫງົບຕ່າງໆ ຢູ່ຮາກຖານຕິດພັນກັບການສ້າງບ້ານ, ກຸ່ມບ້ານສູ້ຮົບຕິດລຽນໃຫ້ເຂັ້ມແຂງ.

**3. ທາງດ້ານເສດຖະກິດ.**

ລະບົບພື້ນຖານແນວທາງພັດທະນາເສດຖະກິດ-ສັງຄົມ ແລະຄາດໝາຍສູ້ຊົນຂອງລັດຖະບານ ແຕ່ປີນີ້ຮອດ 2020 ແມ່ແກ້ໄຂຄວາມທຸກຍາກ, ຜະລິດສິນຄ້າຢຸດຕິການຖາງປ່າປູກເຂົ້າໂດຍການ ຫຍາຍຕົວຂອງແຕ່ລະຮາກຖານທ້ອງຖິ່ນກຳນົດຈຸດສຸມໃນການພັດທະນາເຊີ່ງກ່ອນອື່ນໝົດ: ຈັດສັນເຂດພູມລໍາເນົາ ແລະ ເຂດການຜະລິດທີ່ສອດຄ່ອງກັບເງື່ອນໄຂສະພາບຕົວຈິງ ແລະທິດທາງ ພັດທະນາໃຫ້ມີຄວາມຮູ້, ຄວາມສາມາດມີລັກສະນະການເມືອງໜັກແໜ້ນ, ມີຈິດໃຈຮັກຊາດອັນ ແທ້ຈິງ ແລະ ຮັບປະກັນການພັດທະນາຕ້ອງໄດ້ໃຫ້ປະຊາຊົນໄດ້ຮັບຜົນປະໂຫຍດອັນສົມເຫດສົມ ຜົນ.

-ຕ້ອງສ້າງຄວາມເປັນເຈົ້າຂອງແຕ່ລະຄອບຄົວໃນການແກ້ໄຂບັນຫາຕ່າງໆດ້ວຍຕົນເອງ, ອໍານາດ ການປົກຄອງໜ່ວຍພັກ, ສະມາຊິກເປັນເຈົ້າການຊີ້ນໍາ, ນໍາພາສ້າງຄວາມເປັນແບບຢ່າງ, ປຸກລະດົມ ປະຊາຊົນເຮັດໃຫ້ເປັນຂະບວນການຢ່າງກ້ວາງຂວາງ.

**4. ທາງດ້ານວັດທະນາທຳ-ສັງຄົມ.**

ສືບຕໍ່ປຸກລະດົມຊ່ວນເຊື່ອ ແລະປູກຈິດສໍານຶກທາງດ້ານຮີດຄອງປະເພນີ, ການດໍາລົງຊີວິດແລະ ເຊື່ອຖືຕ່າງໆ ໃຫ້ຖືກຕ້ອງຕາມຮີດຄອງປະເພນີອັນດີງາມຂອງລາວເຮົາ ທັງສອດຄ່ອງກັບລັດຖະທຳ ມະນູນ ແລະ ກົດໝາຍ. ໄປຄຽງຄູ່ກັບການດັດປັບບ່າງສ່ວນການເຊື່ອຖືເຫັນວ່າ ແທດເໝາະກັບ ການດໍາລົງຊີວິດໃນສະໄໝປະຈຸບັນໃຫ້ແກ່ເຜົ່າຕ່າງໆ ໄປພ້ອມໆກັນກັບການເຊື່ອມໂຍງກັບວັດທະ ນາທໍາທີ່ກ້າວໜ້າຂອງໂລກທີ່ຍົກລະດັບຊີວິດການເປັນຢູ່ ທາງດ້ານຈິດໃຈໃຫ້ແກ່ປະຊາຊົນບັນດາ ເຜົ່າເທື່ອລະກ້າວ. ແນ່ໃສ່ປົດປ່ອຍແນວຄິດຈິດໃຈຂອງປະຊາຊົນໃຫ້ອອກຈາກການກົດໜີບ ກິດ ຂວາງຈາກທຳມະຊາດກໍ່ຄືຄວາມສ໌ເຄີຍອັນຍາວນານ ຫຼືການເຊື່ອຖືອື່ນໆ ເຊີ່ງບໍ່ໄດ້ນໍາຜົນປະໂຫຍດ ໂຫຍດໃດໆ ມາສູ່ຊີວິດຂອງປະຊາຊົນ.

ສືບຕໍ່ປັບປຸງ, ບູລະນະ ແລະ ກໍ່ສ້າງລະບົບໂຮງຮຽນຂັ້ນປະຖົມສາມັຮສຶກສາ, ມັດຖະຍົມຕອນ ຕົ້ນບັນດາຮາກຖານບ້ານ, ກຸ່ມບ້ານຕາມເງື່ອນໄຂຄວາມສາມາດຂອງແຕ່ລະບ່ອນໃຫ້ສົມຄູ່ກັບການ ຂະຫຍາຍຕົວຂອງວຽກງານສືກສາຢູ່ທ້ອງຖິ່ນຮາກຖານນັ້ນ.

ປັບປຸງ, ບູລະນະ ແລະ ກໍ່ສ້າງສຸກສາລາ (ຖົງຢາ) ປະຈຳບ້ານເຮັດໜ້າທີ່ເບີ່ງແຍງດູແລ ແລະຮັກ ສາສຸຂະພາບໃຫ້ແກ່ພໍ່ ແມ່ປະຊາຊົນ ນໍາພາປະຊາຊົນໃນການຮັກສາສຸຂະອະນາໄມ, ຮັບປະກັນ ໃຫ້ທຸກຄົນໄດ້ດຳລົງຊີວິດໃນສະພາບແວດລ້ອມທີ່ປອດພະຍາດ.

**ຄ. ເພື່ອສືບຕໍ່ກຳແໜ້ນ ແລະ ຈັດຕັ້ງປະຕິບັດໃຫ້ຖືກຕ້ອງຕາມສະພາບຄວາມເປັນ ຈິງ, ພວກເຮົາຈະຕ້ອງໄດ້ດໍາເນີນໄປຕາມຂັ້ນຕອນ ແລະ ບາດກ້າວລະອຽດດັ່ງນີ້:**

ຂັ້ນຕອນທີ່ໜື່ງ: ແມ່ນຂັ້ນຕອນການຄົ້ນຄ້ວາ, ປຶກສາຫາລືໃມ່ຄວາມເປັນເອກະພາບໃນໝູ່ ຄະນະຄື: ຂັ້ນແຂວງ ເມືອງ, ພ້ອມກັນຄົ້ນຄ້ວາ, ເຊື່ອມຊືມ ແລະ ກຳແໜ້ນບັນດາເນື້ອໃນຄໍາສັ່ງ ເລກທີ່ 03/ກມສພ. ກົດໝາຍປົກຄອງທ້ອງຖີ່ນ, ກົດໝາຍປ້ອງກັນຄວາມສະຫງົບ ແລະ ຄຳສັ່ງ ອື່ນໆ ນັບແຕ່ສູນກາງລົງຮອດທ້ອງຖີ່ນ.

+ ຄົ້ນຄ້ວາເປັນເອກະພາບ ແລະ ໃຫ້ທິດຊີ້ນໍາໃນການຈັດຕັ້ງປະຕິບັດຜັນຂະຫຍາຍວຽກງານດັ່ງ ກ່າວ ເພື່ອໃຫ້ສອດຄ່ອງກັບສະພາບຈຸດພິເສດ ແລະ ເງີນໄຂຕົວຈິງຂອງແຕ່ລະທ້ອງຖີ່ນ, ຕ້ອງໄດ້ ກຳນົດຈຸດສຸມ ແລະ ບ່ອນທົດລອງຈະເຮັດວຽງານຫຍັງຕົ້ນຕໍ ແລະ ວຽກຫຍັງສໍາຮອງ.

+ ຕ້ອງພິຈາລະນາຕົກລົງແຕ່ງຕັ້ງຄະນະ ຫຼື ມອບໃຫ້ພາກສ່ວນໃດເປັນບັນຫາຕົ້ນຕໍສໍາຮອງ, ຂອງ ວຽກງານລົງກໍ່ສ້າງຮາກຖານການເມືອງ ພັດທະນາຊົນນະບົດຮອບດ້ານ.

ຂັ້ນຕອນທີ່ສອງ: ຕ້ອງມີການກວດກາຄືນ, ນັກງານ ແລະ ເງື່ອນໄຂຕ່າງໆ ເພື່ອສືບຕໍ່ຄົ້ນຄ້ວາກະກຽມເອກະສານພະນັກພະ

+ ກະກຽມເອກະສານບັນດາເອກະສານຢູ່ຮາກຖານຄືນໃໝ່ ເອກະສານໃດຖືກຕ້ອງ, ເອກະສານ ໃດບໍ່ສອດຄ່ອງກັບຕົວຈິງ.

+ ຕ້ອງຄົ້ນຄ້ວາອອກມະຕິ, ຂໍ້ຕົກລົງຂອງຄະນະພັກແຂວງ ເມືອງ (ຖ້າບໍ່ທັນຄົບຖ່ວນ) ໃນມະ ຕິນັ້ນຕ້ອງກຳນົດແຈ້ງຈຸດປະສົງລະດັບຄາດໝາຍ, ເນື້ອໃນຢ່າງລະອຽດຈະແຈ້ງ

+ ກະກຽມແຜນການໃຫ້ລະອຽດສອດຄ່ອງກັບມະຕິ, ຄໍາສັ່ງຂັ້ນເທີງວາງອອກ.

+ ເອກະສານວ່າດ້ວຍລະບອບນະໂຍບາຍ ແລະ ລະບຽບການເຄື່ອນໄຫວສໍາລັບພະນັກງານລົງ ກໍ່ສ້າງຮາກຖານ.

+ ກະກຽມເອກະສານຕ່າງໆສໍາລັບຈະເຝິກຝົນໃຫ້ພະນັກງານ ແລະ ອົງການຈັດຕັ້ງຢູ່ຮາກຖານ ເຊື່ອມຊືມກຳແໜ້ນ.

+ ກຳນົດມາດຖານ ແລະ ເປົ້າໝາຍທີ່ຈະເລືອກເອົາພະນັກງານລົງຮາກຖາກໃຫ້ຄົບຕາມເງື່ອນໄຂ ມາດຖານທີ່ໄດ້ກຳນົດໄວ້.

+ ເລືອກເຟັ້ນ ແລະ ຂື້ນບັນຊີພະນັກງານແຕ່ລະປະເພດທີ່ຈະລົງຮາກຖານທີ່ໄດ້ເລືອກມາຈາກ ກົມກອງວິຊາສະເພາະຕ່າງໆ.

+ ກະກຽມງົບປະມານ ແລະ ປັດໃຈອື່ນໆ ເພື່ອຮັບໃຊ້ໃຫ້ແກ່ການລົງພື້ນຖານຢ່າງເປັນລະບົບ ຄົບຊຸດ.

**ຂັ້ນຕອນທີ່ສາມ:** ແມ່ນໄລ່ຍະການຈັດຕັ້ງປະຕິບັດຕົວຈິງຢູ່ຮາກຖານເຊີ່ງສະແດງອອກມີ 5 ບາດກ້າວການດໍາເນີນຕົວຈິງ.

-ບາດກ້າວທີ່ໜື່ງ: ເກັບກຳສະພາບການຂໍ້ມູນຮອບດ້ານ.

-ບາດກ້າວທີ່ສອງ: ພ້ອມກັບໜ່ວຍພັກ ແລະ ການຈັດຕັ້ງຕ່າງໆຢູ່ຖານຄົ້ນຄ້ວາວິໄຈສະພາບ ການຂໍ້ມູນ ແລະ ວາງແຜນການພັດທະນາບ້ານ ແລະ ກຸ່ມບ້ານ.

-ບາດກ້າວທີ່ສາມ: ສຶກສາອົບຮົມການເມືອງນໍາພາແນວຄິດ ແລະ ປັບປຸງການຈັດຕັ້ງຕ່າງໆ ຢູ່ແຕ່ລະບ້ານ ແລະ ກຸ່ມບ້ານ.

-ບາດກ້າວທີ່ສີ່: ນໍາພາຊຸກຍູ້ຈັດຕັ້ງປະຕິບັດແຜນການ ແລະ ໂຄງການຕ່າງໆ ທີ່ໄດ້ວາງອອກ.

-ບາດກ້າວທີ່ຫ້າ: ແມ່ນບາດກ້າວປະເມີນຜົນ ແລະ ຖອດຖອນບົດຮຽນຜ່ານການຈັດຕັ້ງ ປະຕິບັດຕົວຈິງ ເພື່ອສະຫຼຸບຕີລາຄາຄືນໝາກຜົນທີ່ໄດ້ຮັບຕົວຈິງຂອງແຕ່ລະຂະບວນການ ແລະ ຈຸດອ່ອນຂໍ້ຫຍຸ້ງຍາກທີ່ພວກເຮົາບໍ່ທັນປະຕິບັດໄດ້ໃນແຕ່ລະບວນການດັ່ງກ່າວ.

**IV. ໝາກຜົນຂອງການກໍ່ສ້າງຮາກຖານການເມືອງຮອບດ້ານຕ້ອງສະແດງອອກເດັ່ນເຊັນດັ່ງນີ້:**

1. ລະດັບຄວາມຕື່ນຕົວທາງດ້ານການເມືອງຂອງປະຊາຊົນໄດ້ຮັບການເຊີດຊູຂຶ້ນ.

2. ສິດເປັນເຈົ້າ ແລະ ປະຊາທິປະໄຕຂອງປະຊາຊົນໄດ້ຮັບການເສີມຂະຫຍາຍ.

3. ເສດຖະກິດວັດທະນາທໍາ-ສັງຄົມໄດ້ຮັບການບູລະນະ ແລະ ຂະຫຍາຍຕົວຖືກທິດ.

4. ຊີວິດການເປັນຢູ່ຂອງປະຊາຊົນໄດ້ຮັບການປົວແປງດີຂຶ້ນ.

5. ຄວາມສະຫງົບປອດໄພ, ຄວາມເປັນລະບຽບຮຽບຮ້ອຍຂອງສັງຄົມໃນຂົງເຂດທີ່ມີຄວາມ ຮັບປະກັນ.

6. ຂະບວນການຕ່າງໆ ຂອງປະຊາຊົນເຊີດຊູ ແລະ ຂະຫຍາຍຕົວຕໍ່ເນື່ອງ.

7. ຖັນແຖວພະນັກງານກໍ່ສ້າງຮາກຖານມີຄວາມເຕີບໃຫ່ຍເຂັ້ມແຂງ ສາມາດເປັນຫຼັກແຫຼ່ງໃນ ທຸກວຽກງານ.

8. ລະບົບການຈັດຕັ້ງຕ່າງໆ ຢູ່ຮາກຖານບ້ານໄດ້ຮັບການປັບປຸງແໜ້ນໜາ.

9. ບົດບາດການນໍາພາຂອງຮາກຖານພັກໄດ້ຮັບການເພີ້ມທະວີຂື້ນ.

**ລວມຄວາມວ່າ:** ວຽກງານກໍ່ສ້າງຮາກຖານການເມືອງຮອບດ້ານ ແມ່ນໜ້າທີ່ຍຸດທະສາດຍາວ ນານ, ເປັນວຽກງານແຖວໜ້າໃນພາລະກິດປະຕິວັດກໍ່ຄືການສືບຕໍ່ປະຕິບັດແນວທາງປ່ຽນແປງ ໃໝ່ຂອງພັກ, ເຊີ່ງຮຽກກຮ້ອງພວກເຮົາຕ້ອງໄດສືບຕໍ່ເຮັດຢ່າງຕໍ່ເນື່ອງ ແລະ ເຂົ້າສູ່ລົງເລິກຢ່າງ ກ້ວາງຂວາງໃນທຸກຂົງເຂດຮາກຖານປະຊາຊົນແຕ່ລະຕົວເມືອງລົງສູ່ຊົນນະບົດ, ແນ່ໃສ່ຮັບປະກັນ ໃຫ້ບັນລຸ 04 ຄາດໝາຍ, 04 ເນື້ອໃນທີ່ພັກວາງອອກເພື່ອສືບຕໍ່ສ້າງປະຖົມປັດໃຈອັນໜັກແໜ້ນ ກ້າວຂຶ້ນສູ່ຈຸດໝາຍສັງຄົມນິຍົມຕາມທີ່ພັກ-ລັດປະຊາຊົນໄດ້ເລືອກເອົາໄວ້.